Diari Oficial de la Generalitat Valenciana


Sumari del DOGV 9615, del 12-06-2023 (2023/6170)

RESOLUCIÓ de 31 de maig de 2023 de la Direcció General de Medi Natural i Avaluació Ambiental, per la qual s'ordena la publicació de l'informe ambiental i territorial estratègic d'avaluació ambiental de la modificació puntual 9 (ampliació poliesportiu municipal) del Pla general d'ordenació urbana de la Pobla de Farnals, en el terme municipal de la Pobla de Farnals. Expedient 84/6471-EPX.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9615

Data del DOGV
:   12-06-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/6170


Data del document
:   31-05-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * impacte ambiental

RESOLUCIÓ de 31 de maig de 2023 de la Direcció General de Medi Natural i Avaluació Ambiental, per la qual s'ordena la publicació de l'informe ambiental i territorial estratègic d'avaluació ambiental de la modificació puntual 9 (ampliació poliesportiu municipal) del Pla general d'ordenació urbana de la Pobla de Farnals, en el terme municipal de la Pobla de Farnals. Expedient 84/9297-QBQ. [2023/6170]  
  
  
De conformitat amb l'article 53.7 del Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge, el qual estableix la publicació en el Diari Oficial de la Generalitat Valenciana de l'informe ambiental i territorial estratègic, resolc:  
Publicar en el Diari Oficial de la Generalitat Valenciana l'informe ambiental i territorial estratègic corresponent a l'expedient 84/7615-TJN la Pobla de Farnals (València).  
«Informe ambiental i territorial estratègic  
Tràmit: Avaluació ambiental de la modificació puntual 9 (ampliació poliesportiu municipal) del PGOU de la Pobla de Farnals  
  
Promotor: Ajuntament de la Pobla de Farnals  
Autoritat substantiva: Comissió Territorial d'Urbanisme de València  
  
Localització: Terme municipal de la Pobla de Farnals (València)  
Expedient: 84-2019-EAE  
La Comissió d'Avaluació Ambiental, en la sessió del 24 de setembre de 2020, va adoptar el següent: acord:  
Vista la proposta d'informe ambiental i territorial estratègic de la modificació puntual 9 (ampliació del poliesportiu municipal) del PGOU de la Pobla de Farnals, en els termes següents:  
El 25 de setembre de 2019 ha entrat en el Servei d'Avaluació Ambiental Estratègica la documentació relativa a la modificació puntual 9 (ampliació poliesportiu municipal) del PGOU de la Pobla de Farnals remesa pel Servei Territorial d'Urbanisme de València.  
  
1. Documentació presentada  
Conformen la proposta el document inicial estratègic i l'esborrany de la modificació en suport electrònic (format PDF) amb el contingut establit en els apartats 50.1 i 50.2 de la LOTUP, per considerar l'Ajuntament que resulta aplicable el procediment simplificat. S'annexen l'Acord plenari de 20 d'octubre de 2016 i Informe del Servei Territorial d'Urbanisme de València de 15 de març de 2016.  
  
2. Planejament vigent  
El planejament vigent a la Pobla de Farnals és la revisió del Pla general d'ordenació urbana (PGOU) aprovada per la Comissió Territorial d'Urbanisme (CTU) el 25 de juliol de 1994 (BOP 22.09.1994); el text refós de les ordenances, incloent-hi les modificacions puntuals número 4 i 5 aprovades definitivament per la CTU el 31 de gener de 2003, es publica en el BOP de València número 163 d'11 de juliol de 2003.  
La revisió del PGOU de 1994 compta amb una declaració d'impacte ambiental de 13 de juliol de 1994 (expedient 38/7327-DHP).  
Antecedents relacionats:  
- Desistiment de l'entitat adjudicatària del Programa d'actuació integrada del sector SUNP-1 «Camí la Mar» que deixa sense efecte l'acord del plenari d'aprovació provisional del programa indicat.  
- Modificació puntual 8 (en tramitació).  
3. Objecte, àmbit, descripció i justificació de la modificació  
La proposta té per objecte augmentar la superfície dotacional d'ús esportiu i modificar l'articulat de les normes urbanístiques incrementant l'ocupació (del 80 % al 90 %) i l'aprofitament màxim (de 0,10 a 0,20 m²t/m²s) per a aquest ús.  
Els terrenys proposats per a l'ampliació són confrontants amb el poliesportiu municipal, situat a l'est del nucli urbà de la Pobla de Farnals.  
Es pretenen qualificar 1.742,53 m² localitzats en dues franges de terrenys confrontants amb el poliesportiu per l'est i pel sud i, a la vegada, desqualificar 1.367,24 m² reservats com a SGSP-esportiu en el planejament vigent en els extrems nord-est i sud-est. En conjunt comportarà, segons la documentació, un increment de superfície dotacional per a l'ús indicat de 375,31 m² (1.742,53-1.367,24=375,29 m²), que passarà de 25.405,26 m² a 25.780,57 m².  
«Segueix «IMATGE1» 84-2019-EAE»  
Àmbit qualificat en el planejament (ratllat) i àmbit proposat (delimitat en roig)  
Part dels terrenys ocupats pel poliesportiu municipal es troben en sòl qualificat en el PGOU d'equipament dotacional sistema general serveis públics (SGSP-esportiu) i part en sòl amb classificació com a sòl urbanitzable no programat (SUNP). S'assenyala que aquests són els únics terrenys qualificats de dotacional d'ús esportiu pel Pla general en el municipi.  
En relació amb la regulació es proposa modificar l'article 16.3.3c de les normes urbanístiques del PGOU, i establir una ocupació màxima per a les edificacions i instal·lacions esportives del 90 % de la superfície total (80 % segons la regulació vigent) i un aprofitament total màxim de 0,20 m²t/m²s (0,10 m²t/m²s segons la regulació vigent).  
Justificació i situació actual  
Els terrenys que conformen l'ampliació es troben units a l'actual poliesportiu, per haver sigut cedits a l'Ajuntament de la Pobla de Farnals mitjançant un conveni de gestió urbanística per a possibilitar l'ampliació del poliesportiu municipal subscrit pels seus propietaris el 7 de juliol de 2008. En aquesta data es trobaven inclosos en l'àmbit del Programa d'actuació integrada del sector SUNP-1, aprovat provisionalment en la sessió plenària de 23 d'abril de 2008, i qualificats de dotacional esportiu en el Pla parcial tramitat juntament amb el PAI.  
Els terrenys afectats no compten amb qualificació definitiva per no haver obtingut el Pla parcial i el Programa l'aprovació definitiva, per renúncia de l'agent urbanitzador acceptada per l'Ajuntament en la sessió plenària de 20 d'octubre de 2016, segons el DIE. S'assenyala que en la mateixa sessió plenària es va aprovar iniciar els tràmits per a la qualificació de dotacional esportiu dels terrenys objecte de cessió i, obtinguda la qualificació, iniciar els tràmits de l'expropiació.  
Amb la requalificació i desqualificació es pretén ajustar la qualificació del sòl dotacional esportiu als terrenys actualment ocupats i destinats a tal fi (poliesportiu municipal) i denominar-los, segons la legislació urbanística vigent, sòl dotacional xarxa primària esportiu-recreatiu (PQD).  
S'assenyala que la qualificació pretesa no comporta una reclassificació de sòl no urbanitzable (es considera sòl urbanitzable no programat) i suposarà un increment de l'estàndard dotacional global del planejament vigent (s'incrementa el sòl dotacional sense reclassificar sòl i sense incrementar l'edificabilitat lucrativa prevista en aquest).  
D'altra banda, s'assenyala que l'ampliació superficial no és suficient per a donar resposta a les necessitats que el municipi té i per això es requereix establir les noves condicions d'ocupació i aprofitament indicades, així com permetre l'execució de cobertes esportives. S'especifica que seran cobertes lleugeres «que no computaran en l'aprofitament esmentat» per tractar-se d'«elements completament oberts, a excepció dels tancaments que formen part del mateix esport (pàdel, frontó, etcètera)».  
Alternatives  
Atés l'objecte concret de la modificació i la reduïda extensió d'aquest, únicament es valoren tres alternatives:  
Alternativa 0. Manteniment de la situació actual.  
Comporta mantindre els terrenys amb una qualificació urbanística no ajustada a la realitat (una part inclosos en el poliesportiu i una part no) i no poder atendre les necessitats de la població implantant-hi noves instal·lacions esportives. Es descarta per això.  
Alternativa 1. Crear un nou poliesportiu.  
Comporta majors «inconvenients» (afeccions) ambientals, territorials, paisatgístics i econòmics i requereix crear nous sòls dotacionals, la qual cosa la fa inviable per l'elevat cost ambiental i econòmic que comporta. Per la qual cosa també es desestima.  
Alternativa 2. Ampliar el poliesportiu existent.  
Es considera la més convenient, per afectar principalment terrenys confrontants amb l'actual poliesportiu, classificats com a sòl no urbanitzable programat i que ja es troben incorporats malgrat la falta de qualificació com a tals. Es considera per això que el seu impacte ambiental i territorial, i el paisatgístic, seran pràcticament nuls.  
Es considera que l'increment d'ocupació, l'increment d'aprofitament i l'execució de cobertes esportives tindran impacte ambiental i territorial pràcticament nul i que tampoc tindrà impacte paisatgístic, per inserir-se en el recinte poliesportiu existent, estar limitat el nombre de plantes a dues i destinar-se el 10 % de la parcel·la a espais enjardinats.  
  
Aquesta opció serà la més convenient des del punt de vista de sostenibilitat ambiental i econòmica.  
Situació del medi ambient i desenvolupament previsible.  
En relació amb la situació del medi ambient i els elements estratègics del territori, s'assenyala que l'àmbit no té valors agrícoles ni condicions adequades per a l'explotació (no s'arriba a la unitat mínima de cultiu) i que des de fa més de deu anys està incorporat al poliesportiu (des que es va formalitzar el conveni amb els propietaris en 2008) i presta servei a aquest, malgrat la falta de qualificació.  
  
Es preveu un ràpid desenvolupament, atesa la finalitat concreta de la proposta i l'escassa entitat de l'ampliació i atesa la saturació de l'actual poliesportiu, que requereix la implantació de noves instal·lacions que puguen albergar noves activitats.  
Incardinació en l'Estratègia territorial de la Comunitat Valenciana i incidència en altres instruments de la planificació territorial o sectorial.  
  
Es considera que la proposta no té incidència en l'ETCV, ni altres instruments sectorials i en relació amb el PAT que desenvolupa la Llei de l'horta (PATODHV) s'indica que respecta les seues disposicions, atés que aquest PAT qualifica l'àmbit de zona rural comuna, i determina per a aquestes zones que es conservaran la classificació i zonificació establides en el planejament estructural de cada municipi.  
Per tot això, atés que es proposa ajustar els límits del sòl qualificat de dotacional esportiu a l'àmbit ocupat per aquest ús, la reduïda extensió afectada per la modificació pla, i que aquesta no comporta variació fonamental de l'ETCV o de les directrius fonamental d'aquesta, que l'increment d'aprofitament és pràcticament irrellevant dins de l'ordenació global del municipi, i que no es preveuen efectes significatius sobre el medi ambient i el territori, s'assenyala que cal aplicar el procediment simplificat.  
Atenent el que s'ha exposat no es preveuen mesures específiques per a previndre, reduir o compensar efectes negatius, ni de seguiment. En relació amb la integració paisatgística no es considera necessari tramitar cap dels instruments establits en la LOTUP (article 6), i es consideren suficients les condicions establides (dedicar l'àrea no esportiva a espais enjardinats i les limitacions en l'aprofitament, l'ocupació i el nombre de plantes).  
No s'identifica en el Pla general (tampoc en el PGOU vigent) la infraestructura verda de l'àmbit.  
4. Consultes realitzades  
La direcció general amb competència en avaluació ambiental, d'acord amb l'article 51.1 de la 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP), la documentació aportada ha sotmés a consulta, en la condició d'administracions públiques afectades, a:  
  
Consulta Informe Administració Consultada  
 06.08.19 Conselleria d'Habitatge, Obres Públiques i Vertebració del Territori. Direcció Territorial de València.  
Servei Territorial d'Urbanisme  
30.12.19 02.04.20  
26.03.20  
08.07.20  
02.04.20  
04.09.20 Conselleria d'Habitatge, Obres Públiques i Vertebració del Territori. Direcció General de Política Territorial i Paisatge  
Subdirecció General d'Ordenació del Territori i Paisatge  
Servei d'Ordenació del Territori (PATIVEL)  
Servei d'Ordenació del Territori (PATRICOVA)  
Servei d'Ordenació del Territori (ETCV + PATHV)  
Servei d'Infraestructura Verda i Paisatge  
30.12.19 08.06.20 Conselleria d'Habitatge, Obres Públiques i Vertebració del Territori.  
Direcció d'Obres Públiques Transports i Mobilitat Sostenible  
Servei de Planificació  
  
  
Nota: els informes rebuts es publicaran, juntament amb l'informe ambiental i territorial estratègic, en la pàgina web http://www.agroambient.gva.es/es/web/evaluacion-ambiental/seguiment-d-expedients (apartat «Consulta de plans d'avaluació ambiental», seleccionant província, municipi i el corresponent pla).  
(A l'enllaç indicat s'accedeix en la pàgina web de la conselleria amb competències en matèria de medi ambient; en l'Àrea: Avaluació Ambiental: Tramitació telemàtica i seguiment d'expedients de plans i projectes, opció «Seguiment d'expedients»).  
5. Identificació i valoració dels possibles efectes sobre el medi ambient  
No es localitzen en l'àmbit de la modificació espais naturals protegits, ni espais de la Xarxa Natura 2000, ni sòls forestals ni vies pecuàries.  
Infraestructura Verda i Paisatge  
De conformitat amb la LOTUP (article 6, 34 i 63) el paisatge ha d'integrar-se en la planificació territorial i urbanística, mitjançant la incorporació als seus plans i projectes de condicionants, criteris o instruments de paisatge, en funció de seues les determinacions i de l'abast del paisatge afectat.  
El Servei d'Infraestructura Verda i Paisatge assenyala en l'informe de 4 de setembre de 2020 que l'àmbit objecte de modificació es troba íntegrament dins del paisatge de rellevància regional PRR 37 Horta de València i del Pla d'acció territorial d'ordenació i dinamització de l'Horta de València (PATODHV), quedant zonificat com a zona rural comuna, i regulat en l'article 55 de la normativa pel PATODHV.  
  
S'indica que respecte a la redelimitació pretesa no es preveu cap incidència en el paisatge. Respecte a la construcció de noves dotacions i cobertes en l'àmbit (els sòls del qual conformen una vora urbana amb l'Horta de València) assenyala que han de complir-se les directrius d'integració ambiental i paisatgística establides en l'article 53 del PATOHV, en concret les establides en les lletres f) i g), la qual cosa requereix afegir a la normativa urbanística, com a condicions d'integració paisatgística, la disposició de les zones no esportives enjardinades en les zones més pròximes a l'Horta i la reducció d'alçàries i volumetries cap a aquesta. Matisa que, en cas que no siga possible complir aquestes condicions d'integració, i només per raons tècniques o de funcionalitat de les instal·lacions esportives, es requerirà una justificació expressa referent a la impossibilitat de complir-les, i aportar solucions alternatives per a la integració paisatgística amb l'Horta.  
  
Infraestructures lineals  
El poliesportiu es localitza a l'est de la CV-300 i és confrontant amb aquesta. Aquesta via pertany a la xarxa local de la Comunitat Valenciana competència de la Generalitat.  
En l'informe de 8 de juny de 2020, del Servei de Planificació (DG OP TMS) s'indica que la CV-300, a més de ser confrontant amb els terrenys que conformen el poliesportiu municipal que es pretén ampliar, dona accés a aquest i en la proposta no es fa referència a aquesta via.  
  
S'assenyala que la classificació de la franja de superfície que es redueix al costat de la CV-300 (qualificada en el planejament vigent de sistema general serveis públics d'ús esportiu) queda sense definir i que tant la superfície dotacional esportiva vigent com la proposta estan afectades per l'actual via Xurra VV-Xurra: Via Xurra, València-Puçol (CR-300), que discorre paral·lela a la carretera i per l'itinerari de ciclovianants la Pobla de Farnals perpendicular a la CV-300.  
En l'informe es conclou que la MP 9 proposada pot ser compatible amb la legislació sectorial sempre que es realitzen els estudis i les actuacions derivades d'aquests que es descriuen en l'informe consistents en:  
  
- Definir l'accés viari en la documentació (s'entén que es mantindrà des de la glorieta per considerar-se adequat)  
- Especificar si es preveuen modificacions respecte als accessos per existents als vianants (un semaforitzat i un altre inferior)  
- Considerar les sendes ciclo-rutes confrontants indicades  
- Definir els usos previstos en la zona d'ampliació i les modificacions que es preveuen derivades de l'increment de sostre proposat i com repercutiran en la mobilitat, i quantificar si es produeixen variacions importants en el trànsit rodat i mobilitat motoritzada respecte a la situació actual.  
Risc d'inundació  
Gran part del terme es veu afectada per aquest risc. Una vegada consultades les cartografies disponibles (PATRICOVA, SNCZI), s'observa l'àmbit proposat no queda afectat per risc d'inundació.  
L'informe de 8 de juliol de 2020, del Servei d'Ordenació del Territori indica que la modificació no es troba afectada per risc d'inundació segons les determinacions del PATRICOVA.  
Aspectes Urbanístics  
En l'ofici de remissió de 6 d'agost de 2019 el Servei Territorial d'Urbanisme assenyala que per afectar la proposta una determinació d'ordenació estructural i no estar entre els supòsits de la LOTUP (article 48.c l'aprovació definitiva és competència autonòmica. No té cap objecció, en aquesta fase de la tramitació, i es reitera en l'informe de 15 de març de 2016.  
En l'informe de 15 de març de 2016, del Servei Territorial d'Urbanisme de València (annex II en la documentació presentada) s'atén la consulta efectuada per l'Ajuntament de la Pobla de Farnals que està redactant la modificació puntual 8 del PGOU. Vist l'informe, l'objecte i la redacció de l'article 16.3 c) de les NNUU són, pràcticament coincidents amb la modificació puntual 9. No obstant això, en la modificació 8, a priori, no es proposen alteracions en la requalificació, ni cobertes esportives.  
Instruments d'ordenació supramunicipal (Plans d'acció territorial)  
  
El 26 de març de 2020, el Servei d'Ordenació del Territori informa que la modificació puntual 9 del PGOU no està afectada per les determinacions del PATIVEL.  
El 2 d'abril de 2020, la Subdirecció General d'Ordenació del Territori i Paisatge reitera que el PATIVEL no resulta aplicable a la proposta i assenyala que aquesta haurà d'ajustar-se als objectius i criteris del PATEVAL (en tramitació).  
En relació amb l'ETCV i el PATHV (o PATODHV) s'assenyala que el municipi pertany a l'àrea funcional de València, que l'àmbit queda inclòs en el paisatge de rellevància regional PRR-37 Horta de València i que resulta aplicable el PATHV per afectar una zona rural comuna que limita amb horta qualificada d'horta de protecció agrícola grau 3 (H3).  
  
Informa que el canvi de qualificació (en zona rural comuna a l'est del sòl urbà) s'ajusta a les determinacions del PATHV, si bé és necessari complir les determinacions establides en l'article 53 del PATHV, i ha de quedar justificat que la modificació les compleix. Es fa referència expressa a la reducció d'alçària i volumetria en les parcel·les que limiten amb l'horta, atés que la proposta seria contrària al PAT indicat, llevat que se'n justifique la necessitat per qüestions de funcionalitat de les instal·lacions.  
Valoració  
En la proposta no es concreta la qualificació de les àrees desqualificades. Tampoc s'especifiquen les instal·lacions que s'han d'implantar/renovar (s'esmenta frontó, pàdel..). El desenvolupament permetrà ampliar les instal·lacions esportives municipals i duplicar-ne l'edificabilitat, de manera concentrada en l'àmbit, atés que és l'única parcel·la de reserva per a aquest ús en el terme municipal, que passaria de 2.540,52 m² d'edificabilitat segons el planejament vigent (25.405,26 x 0,10) a 5.156,11 m² segons la proposta (25.780,57 x 0,20) i implementar algunes instal·lacions amb cobertes.  
L'àmbit es localitza en la vora urbana, confrontant amb la CV-300 i amb accés des d'aquesta, dins de l'àmbit de l'Horta de València (objecte de protecció) i el municipi queda dins de l'àmbit del PATEVAL per la qual cosa haurà de quedar garantit que no es generen afeccions negatives sobre la mobilitat, el paisatge i l'horta.  
De les directrius d'integració ambiental i paisatgística establides pel Pla d'acció territorial (article 53) cal esmentar les següents:  
  
b) Dissenyar les vores urbanes amb l'Horta i ajustar-les a l'estructura parcel·lària i a les sendes principals.  
c) Establir els límits entre el sòl en situació bàsica de rural i l'urbanitzat per a minimitzar efectes de vora no desitjats.  
f) Es procurarà materialitzar les reserves de sòls dotacionals destinades a zones verdes en les zones més pròximes a l'Horta.  
g) L'edificabilitat, alçària i tipologies edificatòries dels sòls que es desenvolupen en la vora urbana hauran de ser similars als consolidats del seu entorn, i reduir gradualment l'alçària i la volumetria cap a l'Horta. En tot cas, s'haurà d'evitar la formació de patrons continus i uniformes.  
Una vegada realitzada l'anàlisi tècnica de la documentació presentada i l'objecte d'aquests, vistos els informes sectorials emesos, revisada la cartografia existent en el Sistema d'informació territorial d'aquesta Conselleria i a la vista dels criteris establits en l'annex VIII de la LOTUP, es considera que la proposta de modificació puntual 9 (ampliació del poliesportiu municipal) del PGOU de la Pobla de Farnals no afecta espais naturals protegits, comporta un increment d'edificabilitat dotacional per a ús esportiu en un espai de vora urbana confrontant amb l'Horta de València, que afecta un reduït àmbit en una zona antropitzada i que no altera el model territorial del planejament vigent.  
6. Consideracions jurídiques  
L'Avaluació Ambiental Estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta Directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic mitjançant la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que s'estableix en la legislació d'avaluació ambiental.  
7. Proposta d'acord  
Segons estableix l'article 51 de la LOTUP, per considerar, d'acord amb els criteris de l'annex VIII d'aquesta llei, que l'esborrany de la modificació puntual 9 (ampliació del poliesportiu municipal) del PGOU de la Pobla de Farnals no afecta espais naturals protegits, comporta un increment d'edificabilitat dotacional per a ús esportiu en un espai de vora urbana confrontant amb l'Horta de València, que afecta un reduït àmbit en una zona antropitzada i no altera el model territorial del planejament vigent, i que el procediment d'avaluació ambiental simplificada és suficient per a determinar que la modificació proposada no presenta efectes significatius sobre el medi ambient.  
  
D'acord amb el que s'ha exposat, es proposa:  
Emetre un informe favorable en el procediment simplificat d'avaluació ambiental i territorial estratègica de la modificació puntual 9 (ampliació del poliesportiu municipal) del PGOU de la Pobla de Farnals, per no tindre efectes significatius sobre el medi ambient; correspon continuar la tramitació d'aquesta d'acord amb la normativa sectorial, si bé, prèviament a l'aprovació definitiva, hauran de complir-se les determinacions següents:  
- En la modificació puntual s'haurà d'incloure com a condicionant per a la remodelació de la zona esportiva, el compliment de les directrius d'integració ambiental i paisatgística establides en l'article 53 del PATHV i dels objectius i criteris del PATEVAL, segons s'assenyala en l'informe del 2 d'abril de 2020 de la Subdirecció General d'Ordenació del Territori i Paisatge. En cas d'impossibilitat de compliment parcial o total s'haurà de sol·licitar un informe a la Subdirecció General esmentada, i incorporar, si és cas, les determinacions que s'hi indiquen.  
  
- S'haurà de tindre en consideració el que ha assenyalat el Servei d'Infraestructura Verda i Paisatge en l'informe de 4 de setembre de 2020.  
- Haurà de quedar definida la qualificació de les zones desqualificades, tenint en compte les afeccions i proteccions viàries establides en la legislació sectorial de carreteres.  
- Haurà d'analitzar-se la incidència que sobre la mobilitat i les infraestructures puga comportar el desenvolupament de la modificació proposada i establir, si és el cas, les mesures oportunes d'acord amb el que s'estableix en l'informe de 8 d'agost de 2020 del Servei de Planificació.  
Segons estableix l'article 51.7 de la LOTUP, l'informe ambiental i territorial estratègic perdrà la vigència i cessarà de produir els efectes que li són propis si, una vegada publicat en el Diari Oficial de la Generalitat Valenciana no s'haguera aprovat l'instrument de planejament corresponent en el termini màxim de quatre anys des de la publicació. En aquest cas, el promotor hauria d'iniciar novament el procediment d'avaluació ambiental i territorial estratègica simplificada del pla.  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb el que es disposa en l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat a l'efecte d'avaluació ambiental estratègica (plans i programes).  
A la vista de tot el que s'ha exposat abans, la Comissió d'Avaluació Ambiental acorda emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual 9 (ampliació del poliesportiu municipal) del PGOU de la Pobla de Farnals, per considerar que no té efectes significatius en el medi ambient, amb el compliment de les determinacions que s'inclouen en l'informe esmentat.  
Notificar als interessats que contra aquesta resolució, per no ser un acte definitiu en via administrativa, no es pot recórrer; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
Cosa que us notifique perquè en prengueu coneixement i als efectes escaients.  
Cosa que se certifica amb anterioritat a l'aprovació de l'acta corresponent i a reserva dels termes exactes que es deriven d'aquesta, segons ho autoritza l'article 18.2 de la Llei 40/2015, d'1 d'octubre, de règim jurídic del sector públic.  
  
València, 29 de setembre de 2020.-El secretari de la Comissió d'Avaluació Ambiental: José del Valle Arocas».  
  
València, 31 de maig de 2023.- El director general de Medi Natural i d'Avaluació Ambiental: Julio Ramón Gómez Vivo.